आज अकलू ब भउजी रामजस ब चाची सहित टोला भर के मेहरारु सन के खुसी के कवनो ठिकाना नइखे .... खुस होखो लो काहे ना नया गहना जे आवे वाला बा ।
नया गहना आवे अउर मेहरारु खुस ना होखसन आइसन होइये नइखे सकत ।
......... अभी दुईए दिन पाहिले त सभे के बर्तन पुरान से नया भइल रहे मुहा - मुही बात गाँव भर में फइल गइल बा आज त अउर बड़ ख़ुसी के बात बा सोना - चांदी के गहना जे नया आवे वाला बा । ................. पर ई का जइसे जइसे अँधेरा होखत बा चेहरा के खुसी उरत जा रहल बा ...
चार दिन पाहिले एगो मासूम औरत जब टोला में पहुच के कहत रहे की पुराना बर्तन दिही लोगन नया लिया के देम त केहू बिसवास ना करत रहे इहे अकलू भउजी आ रामजस चाची आगे आइल लो आ ओ मासूम औरत पर बिसवास कर के आपन पुरान बरतन दिहल लो आ सझिया ले ओ ले घरे नया बरतन पहुच गइल रहे ......
ई देख अगल बगल के आउर औरत लो आपन बरतन दिहल ओहु लो के उ मासूम औरत नया बरतन एगो अधेड़ मरद साथे दे गइल , सब लो के पुराना बरतन नया हो गइल .......... अब का उ मासूम औरत पर सभे के भरोसा जम गइल ।
आज उ औरत सुबेरहि पहुच के अकलू भउजी रामजस चाची के आंगन में बइठ फुसुर - फुसुर बतियाता रहे कहत रहे पुरान गहना दी लोगिन नया ओहि ओजन के साम तक पहुचा देब बिसवासी औरत रहे से चट दे बिसवास जब गइल अकलू भउजी आ रामजस चाची धीरे- धीरे टोला भर के औरत के काना - कानी बता दिहली पुरना गहना बीटोराए लागल सभे के गहना के पर्ची बना के उ मासूम औरत चल दुपहर के खाना चाची के घरे खईलाख अउर निकल गइल ...........
साम के 6 बजे वाला रहे इहे त समय देले रहे अभी ले उ मासूम औरत ना आइल , ई का सात बजे वाला अब काना -फुस्की सुरु हो गइल लागत बा ले के पूरा गहना ठग के भाग गइल पूरा रात टोला के औरतन के गहना के चिंता में बीतल ,
सोर त तब मचल जब मतिझरी फुवा कपार पिट -पिट के रोवे लागली अब कवन ची पहिर के जइब ससुरवा रे सारा गहहवा ठग ले गइल कर के बहनवा रे ..... बेटा के बियाह कइला के बाद चार दिन ला त नइहर चौक फेरे मतिझरी फुआ आइल रहली उ उनकर पुरान- पुरान भारी गहना रहे आज ओतना भारी गहना किने में निमन निमन धनिक के सोचे के पारी फुवा के रोवल देख टोला के मरद लो बिटोरा गइल रहे धीरे - धीरे मरद लो के पता चलल टोला के सब औरत के उ मासूम औरत ठग के गहना ले गइल बिया सब मरद लो गुस्सा में रहे दू पहर तक थाना में अज्ञात औरत के खिलाफ ठगी के केस लिखा गइल रहे । मासूम ठग औरत नपता हो गइल रहे पुलिस जांच में लागल रहे ..... अउर टोला के सब ठगाईल औरतन के रो रो के बुरा हाल रहे ।
आ सुरेस भइया कहत रहले देखे में केतना भोली -भाली उ मासूम औरत रहे .......
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva